Sweet Leaf Tea - Buy Discount Sweet Leaf Tea Products, Sweet Leaf Tea Vitamins, Supplements, Pills, Capsules, Tablets, Softgels, Natural, Organic, Herbal Products.
VitaminsSweet Leaf Tea
Gluten Free - No artificial Ingredients
0.4 gram (1/2 packet) Naka het ‘baie pyn’ ná tweede operasie | Maroela Media
Naka Drotské, die oud-Springbok-haker en Cheetah-afrigter, het Maandag vir die tweede keer ŉ operasie ondergaan.
Drotské sou aanvanklik eers vandag die operasie aan sy regterarm ondergaan het, maar dit het toe Maandag omstreeks 15:00 plaasgevind. “Dit was ŉ vier uur lange operasie en hy het baie pyn,” het Marzanne Drotské, sy vrou, gesê.
Drotské het Donderdagaand kort nadat hy in die hospitaal opgeneem is nadat hy drie keer geskiet is ŉ buikoperasie ondergaan. Volgens Marzanne sal hy nie nóg operasies hoef te ondergaan nie.
“Hy het bitter seer vandag en verduur baie ongemak. Hy praat nie eintlik nie,” het sy gesê. Drotské behoort teen die einde van die week uit die Netcare Montana-hospitaal ontslaan te word, het Marzanne vroeër gesê.
Drotské het by sy broer, Tinus Drotské, gekuier toe minstens drie onbekende aanvallers Donderdag omstreeks 22:00 toegang tot die huis op ŉ kleinhoewe in Kameeldrift-Oos, noord van Pretoria, verkry het.
Naka is in sy regterarm, regterbors en maag geskiet. Maroela Media het Sondag berig die polisie het die twee mense wat vir ondervraging ingeneem is ná die aanval laat gaan. Sake van poging tot moord en poging tot roof word ondersoek.
Marzanne het Sondag voor Drotské se tweede operasie gesê die dokter is baie tevrede met sy vordering. “Sy bloeddruk is nog laag en hy gaan nog bloed kry, maar verder is hy honderd persent. Die dokter het hom toestemming gegee om sy skootrekenaar by hom te hê, want hy voel hy moet sy brein besig hou.
“Ons wil uit ons hart dankie sê. Julle gebede het ons gedra en Naka sit nou al in sy stoel en koerant lees. Dit is soos ŉ wonderwerk,” het sy toe gesê.
DAnkie, dankie en nogmaals dankie en sterkte.
Tessa Bruwer · 2 weke gelede
Vasbyt ou Yster. die hele land bid vir jou spoedige herstel.